CELEX: 32022D1199
Language: sl
Date: 2022-07-11 00:00:00
Title: Izvedbeni sklep Komisije (EU) 2022/1199 z dne 11. julija 2022 o spremembi Izvedbenega sklepa (EU) 2021/76 glede harmoniziranih standardov za poševna dvigala in popravku navedenega sklepa glede harmoniziranih standardov za jeklene žične vrvi (Besedilo velja za EGP)

12.7.2022   
               
               
                  SL
               
               
                  Uradni list Evropske unije
               
               
                  L 185/133
               
            
         IZVEDBENI SKLEP KOMISIJE (EU) 2022/1199
         z dne 11. julija 2022
         o spremembi Izvedbenega sklepa (EU) 2021/76 glede harmoniziranih standardov za poševna dvigala in popravku navedenega sklepa glede harmoniziranih standardov za jeklene žične vrvi
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 14 Direktive 2014/33/EU Evropskega parlamenta in Sveta (2) se za dvigala in varnostne komponente za dvigala, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so skladni z bistvenimi zdravstvenimi in varnostnimi zahtevami, ki jih zajemajo navedeni standardi ali njihovi deli iz Priloge I k navedeni direktivi.
                  
               
                     (2)
                  
                  
                     Komisija je z Izvedbenim sklepom Komisije C(2016) 5884 (3) od Evropskega odbora za standardizacijo (v nadaljnjem besedilu: CEN) zahtevala pripravo in revizijo harmoniziranih standardov (v nadaljnjem besedilu: zahtevek) v podporo Direktivi 2014/33/EU. CEN je bil zlasti zaprošen za revizijo obstoječih harmoniziranih standardov, da se zagotovi, da še naprej odražajo splošno priznano stanje tehnike za izpolnjevanje bistvenih zdravstvenih in varnostnih zahtev iz Priloge I k Direktivi 2014/33/EU in, kadar je ustrezno, bistvenih zdravstvenih in varnostnih zahtev iz Priloge I k Direktivi 2006/42/ES Evropskega parlamenta in Sveta (4), navedenih v točki 1.1 Priloge I k Direktivi 2014/33/EU.
                  
               
                     (3)
                  
                  
                     CEN je na podlagi zahtevka revidiral harmonizirani standard EN 81-22:2014, sklic na katerega je bil objavljen z Izvedbenim sklepom Komisije (EU) 2021/76 (5). Revizija je bila izvedena, da bi navedeni standard prilagodili pravnemu okviru Direktive 2014/33/EU ter povečali pravno varnost in jasnost z natančnejšimi informacijami v Prilogi ZA in uvedbo datiranih normativnih sklicev. Na podlagi tega je bil sprejet harmonizirani standard EN 81–22:2021 o varnostnih pravilih za konstrukcijo in vgradnjo poševnih dvigal za prevoz oseb in blaga. Zaradi te revizije ni prišlo do bistvenih tehničnih sprememb harmoniziranega standarda EN 81-22:2014.
                  
               
                     (4)
                  
                  
                     Komisija je skupaj s CEN ocenila, ali je harmonizirani standard EN 81-22:2021 skladen z zahtevkom.
                  
               
                     (5)
                  
                  
                     Harmonizirani standard EN 81-22:2021 izpolnjuje bistvene zdravstvene in varnostne zahteve, ki naj bi jih zajemal in ki so določene v Direktivi 2014/33/EU. Zato je primerno, da se sklic na navedeni harmonizirani standard objavi v Uradnem listu Evropske unije.
                  
               
                     (6)
                  
                  
                     V Prilogi I k Izvedbenemu sklepu (EU) 2021/76 so navedeni sklici na harmonizirane standarde, pripravljene v podporo Direktivi 2014/33/EU.
                  
               
                     (7)
                  
                  
                     Da se zagotovi, da so sklici na harmonizirane standarde, pripravljene v podporo Direktivi 2014/33/EU, navedeni v enem aktu, bi bilo treba sklice na harmonizirani standard EN 81-22:2021 vključiti v Izvedbeni sklep (EU) 2021/76.
                  
               
                     (8)
                  
                  
                     Harmonizirani standard EN 81-22:2021 nadomešča harmonizirani standard EN 81-22:2014. Zato je primerno, da se sklic na harmonizirani standard EN 81-22:2014 umakne iz Uradnega lista Evropske unije. Harmonizirani standard EN 81-22:2014 bi bilo zato treba črtati iz Priloge I k Izvedbenemu sklepu (EU) 2021/76.
                  
               
                     (9)
                  
                  
                     Sklici na harmonizirane standarde EN 12385-3:2004+A1:2008, EN 12385-5:2002 in EN 13411-7:2006+A1:2008 o jeklenih žičnih vrveh so trenutno objavljeni v Izvedbenem sklepu (EU) 2021/76. Vendar jeklene žične vrvi niso varnostne komponente za dvigala iz člena 1(1), drugi pododstavek, Direktive 2014/33/EU, in zato na podlagi navedenih harmoniziranih standardov ni mogoče domnevati skladnosti z bistvenimi zdravstvenimi in varnostnimi zahtevami iz navedene direktive. Zato je treba Izvedbeni sklep (EU) 2021/76 popraviti tako, da se navedeni sklici črtajo iz Priloge I k navedenemu sklepu.
                  
               
                     (10)
                  
                  
                     Izvedbeni sklep (EU) 2021/76 bi bilo zato treba ustrezno spremeniti in popraviti.
                  
               
                     (11)
                  
                  
                     Da se proizvajalcem zagotovi dovolj časa za pripravo na uporabo harmoniziranega standarda EN 81-22:2021, je treba odložiti umik sklica na standard EN 81-22:2014.
                  
               
                     (12)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati na dan objave –
                  
               SPREJELA NASLEDNJI SKLEP:
         
            Člen 1
            Priloga I k Izvedbenemu sklepu (EU) 2021/76 se spremeni v skladu s Prilogo I k temu sklepu.
         
         
            Člen 2
            Priloga I k Izvedbenemu sklepu (EU) 2021/76 se spremeni v skladu s Prilogo II k temu sklepu.
         
         
            Člen 3
            Ta sklep začne veljati na dan objave v Uradnem listu Evropske unije.
            Točka (1) Priloge I se uporablja od 12. januarja 2024.
         
         
            V Bruslju, 11. julija 2022.
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/33/EU Evropskega parlamenta in Sveta z dne 26. februarja 2014 o harmonizaciji zakonodaje držav članic v zvezi z dvigali in varnostnimi komponentami za dvigala (UL L 96, 29.3.2014, str. 251).
         
            (3)  Izvedbeni sklep Komisije C(2016) 5884 z dne 21. septembra 2016 o zahtevi za standardizacijo Evropskemu odboru za standardizacijo glede dvigal in varnostnih komponent za dvigala kot pomoč pri izvajanju Direktive 2014/33/EU Evropskega parlamenta in Sveta.
         
            (4)  Direktiva 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (UL L 157, 9.6.2006, str. 24).
         
            (5)  Izvedbeni sklep Komisije (EU) 2021/76 z dne 26. januarja 2021 o harmoniziranih standardih za dvigala in varnostne komponente za dvigala, pripravljenih v podporo Direktivi 2014/33/EU Evropskega parlamenta in Sveta (UL L 27, 27.1.2021, str. 20).
      
      
         
            PRILOGA I
            Priloga I k Izvedbenemu sklepu (EU) 2021/76 se spremeni:
            
                        (1)
                     
                     
                        vnos 3 se črta;
                     
                  
                        (2)
                     
                     
                        doda se naslednji vnos 3 a:
                        
                                    „3a.
                                 
                                 
                                    EN 81-22:2021
                                    Varnostna pravila za konstruiranje in vgradnjo dvigal (liftov) – Dvigala za prevoz oseb in blaga – 22. del: Osebna in osebno-tovorna poševna dvigala“.
                                 
                              
                  
      
      
         
            PRILOGA II
            V Prilogi I k Izvedbenemu sklepu (EU) 2021/76 se črtajo vnosi 13, 14 in 16.